als_Latn dik_Latn sna_Latn
VENDIM
Nr. 33, datë 13.6.2016
PËR SHPALLJEN E THIRRJES II, PËR FINANCIMIN E PROJEKTEVE, NGA GRANTI 1 “SHQIPËRIA DIXHITALE”, PROGRAMI “SHQIPËRIA DIXHITALE”, SHTYLLA III, PËR VITIN 2016
Në mbështetje të nenit 100 të Kushtetutës dhe të nenit 15, të aneksit 3, të ligjit nr.147/2015, “Për buxhetin e vitit 2016”, Komiteti për Zhvillimin e Rajoneve
VENDOSI:
1. Shpalljen e thirrjes II, për financimin e projekteve nga Fondi për Zhvillimin e Rajoneve për vitin 2016, sipas shtyllave, programeve dhe granteve të financimit, si më poshtë vijon:
1.1 Granti 1: “Shqipëria dixhitale”, programi “Shqipëria dixhitale”, shtylla IIII.
1.2 Drejtimet e thirrjes II për financim janë, për:
a) modernizimin e qyteteve dhe bashkive, përmes sistemeve të informacionit dhe shërbimeve për qytetarët, përmirësimit të eficiencës së punës dhe administrimit të bashkive të reja, rritjes së cilësisë së jetës në bashkitë e vendit.
2. Aplikimi për financimin e projekteve të përmendura në shkronjën “a”, të pikës 1.2, të këtijcvendimi, bëhet nga njësitë e qeverisjes vendore,csipas shtojcave I dhe II, bashkëlidhur këtij vendimi.
3. Për drejtimet sipas pikës 1.2, vlera e financimit të alokuar për këtë thirrje, prej 376 400 000 (treqind e shtatëdhjetë e gjashtë milionë e katërqind mijë) lekësh, të shpërndahet sipas kritereve, si më poshtë vijon:
a) për njësitë e qeverisjes vendore, me popullsi deri në 50 000 (pesëdhjetë mijë) banorë, vlera e financimit do të jetë, jo më shumë se 10 000 000 (dhjetë milionë) lekë, për projekt. Listën e njësive të qeverisjes vendore, që janë brenda këtij niveli të popullsisë, e dërgon në sekretariatin teknik pranë ministrit të Shtetit për Inovacionin dhe Administratën Publike, ministri i Shtetit për Çështjet Vendore;
b) për njësitë e qeverisjes vendore me popullsi mbi 50 000 (pesëdhjetë mijë) banorë vlera e financimit do të jetë, jo më shumë se 15 000 000 (pesëmbëdhjetë milionë) lekë për projekt;
c) për Bashkinë e Tiranës, vlera e financimit do të jetë jo më shumë se 30 000 000 (tridhjetë milionë) lekë për projekt.
4. Procedura e vlerësimit, të projekteve të aplikuara, kryhet nga sekretariati teknik, pranë ministrit të Shtetit për Inovacionin dhe Administratën Publike, sipas kritereve të dhëna në shtojcën IV, bashkëlidhur këtij vendimi.
5. Ngarkohet ministri i Shtetit për Inovacionin dhe Administratën Publike dhe ministri i Shtetit për Çështjet Vendore, për zbatimin e këtij vendimi.
Ky vendim hyn në fuqi pas botimit në Fletoren Zyrtare.
ZËVENDËSKRYETARI
Niko Peleshi
Zëvendëskryeministri Zëvendëskryetar;
Ministri i Financave anëtar;
Ministri i Zhvillimit Ekonomik, Turizmit,
Tregtisë dhe Sipërmarrjes anëtar
Ministri i Zhvillimit Urban anëtar;
Ministri i Transportit dhe Infrastrukturës anëtar;
Ministri i Arsimit dhe Sportit anëtar;
Ministri i Bujqësisë, Zhvillimit Rural dhe
Administrimit të Ujërave anëtar;
Ministri i Shëndetësisë anëtar;
Ministri i Kulturës anëtar;
Ministri i Mjedisit anëtar;
Ministri i Punëve të Brendshme anëtar;
Ministri i Shtetit për Inovacionin
dhe Administratën Publike anëtar;
Ministri i Shtetit për Çështjet Vendore anëtar;
Kryetari i Shoqatës së Qarqeve të Shqipërisë anëtar;
Kryetari i Shoqatës së Bashkive të Shqipërisë /
Përfaqësuesi i Bordit të Agjencisë për Zhvillim Rajonal nr.1 anëtar;
Kryetari i Shoqatës për Autonomi Vendore /
Përfaqësuesi i Bordit të Agjencisë për Zhvillim Rajonal nr.2 anëtar;
Përfaqësuesi i Bordit të Agjencisë për Zhvillim Rajonal nr.3 anëtar;
Përfaqësuesi i Bordit të Agjencisë për Zhvillim Rajonal nr.4 anëtar
als_Latn lit_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn grn_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn